text: Motorcyklist dræbt mod lygtepæl
  25 juli 2013 kl. 04.53
  En 50-årig mand døde onsdag aften efter at han på motorcykel ramte en lygtepæl på Egebjergvej nord for Horsens. Motorcyklisten blev slynget 300 meter efter sammenstøddet.
  Omstændighederne ved ulykken er tragiske. Den 50-årige og en kammerat, som også kørte på motorcykel, holdt sammen med en bil i lyskrydset ved Falck-stationen.
  På vej mod nord går vejen ned i en lille dal - næsten ud for hotel Opus.
  Den 50-årig overhalede bilen. Lidt længere fremme er en knallertkører, som har kørt korrekt på cykelstien, været nødt til at trække ud på kørebanen, fordi cykelstien er spærret af et mindre vejarbejde.
  Den 50-årig mister herredømmet over motorcyklen og rammer et træ.
  Motorcyklisten og motorcyklen havner 300 meter fra ulykkesstedet - ved Hanstedgård. Den 50-årig var dræbt på stedet.
  Også kammeraten får totalskadet sin motorcykel, men slipper selv med knubs. Kammeraten kørte bag personbilen, som bremser voldsomt op, da ulykken sker foran. Den anden motorcyklist når at komme uden om bilen, men snitter en lygtepæl i rabatten.
  